མགུར་ཚོགས།
༄༅། །~oཡོངས་ཤར་གྲུབ་པའི་དབང་ཕྱུག་མཆོག །ཨ་ཏིའི་རྣལ་འབྱོར་ཆེན་པོར་གསོལ་
བ་འདེབས། །སྔོན་སྨོན་མཐུ་ལྡན་སྐལ་བཟང་དུ་མ་ལ། །དབང་ལུང་ཁྲིད་གསུམ་ལ་ ་སོགས་
རྫོགས་པར་བསྩལ། །མདོ་སྨད་སྔ་འགྱུར་བསྟན་པ་ཕྱོགས་བརྒྱར་སྤེལ། །བསྟན་པའི་སྒྲོན་མེ་
མཆོག་དེར་གསོལ་བ་འདེབས། །སྲིད་འབྱོར་ལོངས་སྤྱོད་སྒྱུ་མ་ལྟར་མཐོང་ནས། །དབུས་གཙང་
སེ་འབྲས་དགེ་གསུམ་གཙོར་བྱས་པའི། །དགོན་སྡེ་ཆེ་ཕྲ་ཀུན་ལ་མཆོད་བཀུར་སོགས། །རླབས་
ཆེན་དགེ་ཚོགས་བསགས་ལ་གསོལ་བ་འདེབས། །ལུགས་གཉིས་མཛད་འཕྲིན་གང་ཡང་
དེང་དུས་ཀྱི། །མཁས་རློམ་དག་གི་བློ་ཡི་ར་བ་ལས། །བརྒལ་ཞིང་ཀུན་གྱིས་བསྔགས་པའི་མེ་
ཏོག་འཐོར། །དཔའ་འཛིང་རྟུལ་ཕོད་མངའ་ལ་གསོལ་བ་འདེབས། །རབ་འབྱམས་གཞུང་
ལུགས་རྒྱ་མཚོའི་དཔལ་ཡོན་ཅན། །ཉེས་ལྟུང་དྲི་མས་ནམ་ཡང་མི་གོས་བཙུན། །གཞན་ཕན་
ལྷག་བསམ་བྱང་ཆུབ་སེམས་མངའ་བ། །མཁས་བཙུན་བཟང་གསུམ་འཛོམས་ལ་གསོལ་བ་
འདེབས། །སེང་གདོང་བདུད་འདུལ་དྲག་མོའི་བསྙེན་སྒྲུབ་སྐབས། །བ་ལིང་མེ་འབར་སྒྲུབ་
ཁང་དུ་བས་གང༌། །གམ་འཁོད་དུར་མ་སྨན་མོ་ཁོག་བརླམ་པ། །bཆེ་བ་འདོན་ལ་གསོལ་
བ་འདེབས། །འགྲོ་བའི་དཀར་མིན་འབྲས་བུ་སྨིན་པ་དང༌། །མཐའ་དམག་འགོང་བོའི་མངའ་
འབངས་སྡེ་རིགས་ལ། །མི་འོས་འཛིན་པ་ཡོངས་སུ་བྲལ་བ་དང་། །བཏང་སྙོམས་ཚད་མེད་ལྡན་
དེར་གསོལ་བ་འདེབས། །སྨོན་ལམ་ལོག་པའི་བདུད་སྤྲུལ་དུ་མ་ཡིས། །ནག་པོའི་ལས་སྦྱོར་མང་
ལ་གསོལ་བ་འདེབས། །སྔོན་སྦྱངས་རིགས་སད་སྐལ་ལྡན་དུ་མ་ལ། །ཐུགས་སྲས་མཆོག་གྱུར་
ཚོགས་དྲུག་རང་གྲོལ་སོགས། །གདུལ་བྱ་མཐའ་ཡས་སྨིན་གྲོལ་ལམ་ལ་བཀོད། །འགྲོ་བའི་འདྲེན་
མཆོག་ཞབས་ལ་གསོལ་བ་འདེབས། །ཞྭ་སེར་བསྟན་པའི་གཙུག་ནོར་དམ་པ་འགར། །མངོན་པ་
མཛོད་ཀྱི་དབང་ལུང་ཁྲིད་གསུམ་བགྱིས། །མཁན་ཆེན་དགེ་འདུན་བསྟན་པའི་ཉི་མ་ལ། །ཟབ་
64

༄༅། །མགུར་ཚོགས།
ཆོས་ཡོངས་རྫོགས་བསྩལ་དེར་གསོལ་བ་འདེབས། །སྐབས་འགར་ཚོགས་ཀྱི་བདུད་རྩི་གསོལ་
བའི་ཚེ། །འདི་ཕྱི་མ་འོངས་ལུང་བསྟན་གང་གསུངས་རྣམས། །ཅི་སྐད་གསུངས་བཞིན་གྱུར་པའི་
བཀའ་དྲིན་ཅན། །ཐོགས་མེད་མངོན་ཤེས་མངའ་ལ་གསོལ་བ་འདེབས། །གསོ་རིག་ལ་སྦྱངས་
སྨན་གྱི་བདུད་རྩི་ཡིས། །ནད་ཀྱིས་གདུངས་ཤིང་འཆི་ལ་མངོན་ཕྱོགས་པ། །མང་པོའི་ཚེ་བསྲིངས་
སྲོག་སྐྱོབ་ཐུགས་རྗེ་ཅན། །སྨན་གྱི་རྒྱལ་བོ་ཁྱོད་ལ་གསོལ་བ་འདེབས། །སྐལ་བཟང་གདུལ་བྱས་
སྐུལ་བ་བཏབ་པའི་ངོར། །སེམས་ཀློང་མན་ངག་སྡེ་གསུམ་བཅུད་ཕྱུངས་པ། །རྫོགས་པ་ཆེན་
པོའི་ལམ་གྱི་རིམ་པའི་ཁྲིད། །སྔོན་མེད་ལེགས་བཤད་འཆད་ལ་གསོལ་བ་འདེབས། །ལྟ་བooསྣ་
ཚོགས་གཅིག་ཏུ་རྟོགས། །སྒོམ་པས་དེ་བཞིན་ཉིད་ཀྱི་གནས་ལུགས་མཁྱེན། །སྤྱོད་པ་རླབས་
ཆེན་རྒྱལ་སྲས་སྤྱོད་ལ་བརྩོན། །འབྲས་བུ་ཟུང་འཇུག་བརྙེས་ལ་གསོལ་བ་འདེབས། །འཆད་
ན~~དགོངས་དོན་རྗེན་པར་སྟོན། །རྩོད་ན་ལུང་རིགས་ངར་ལྡན་གཞན་ཟིལ་གནོན། །རྩོམ་
ན་སྙན་འཇེབས་མཁས་རྣམས་ཡིད་དབང་འཕྲོག །འཆད་རྩོད་རྩོམ་གསུམ་མངའ་ལ་གསོལ་བ་
འདེབས། །ཞིང་འདིའི་གདུལ་བྱ་རེ་ཞིག་རྫོགས་པ་དང༌། །ཡེ་ཤེས་མཁའ་འགྲོའི་བསུ་མས་ཉེར་
བསྐུལ་ཞིང་། །རྟག་འཛིན་ཅན་རྣམས་ཆོས་ལ་བསྐུལ་བའི་ཕྱིར། །མྱ་ངན་འདའ་བར་བཞེད་ལ་
གསོལ་བ་འདེབས། །དྲུག་ཅུ་རེ་བདུན་རབ་བྱུང་བཅུ་བཞི་ཡི། །ནག་ཟླའི་ཚེས་བརྒྱད་སྔ་དྲོར་ཆར་
བབས་ཚེ། །སྐྱིལ་དྲུང་དང་བཅས་ཧིགས་གསུམ་ཕཊ་ཀྱི་སྒྲ། །སྒྲོག་བཞིན་འདའ་བར་མཛད་ལ་
གསོལ་འདེབས། །ཐམས་ཅད་སྟོང་བ་དོན་གྱི་འོད་གསལ་མཆོག །མངོན་དུ་བྱས་ནས་བར་དོ་
ལོངས་སྤྱོད་རྫོགས། །ཡོངས་བཞེངས་ཟངས་མདོག་དཔལ་གྱི་རི་བོར་གཤེགས། །འགྲོ་ཀུན་དང་
བ་འདྲེན་ལ་གསོལ་བ་འདེབས། །མདོར་ན་མགོན་ཁྱོད་གསང་གསུམ་མཛད་འཕྲིན་ཀུན། །དུས་
གསུམ་སངས་རྒྱས་རྣམས་ཀྱི་སྤྱོད་ཡུལ་ལས། །བདག་འདྲས་སྐལ་བར་བརྗོད་ཀྱང་ནུས་མིན་
ཏེ། །འོན་ཀྱང་ཅུང་ཟད་འདིར་བརྗོད་དགེ་བའི་མཐུས། །ཚེ་རབས་ཕྲེང་བར་ཁྱེད་ཀྱིས་རྗེས་
འཛིན་ཤོག །
སྨྲས་པ། རང་ཉིད་དད་པས་ཡང་ཡང་ཉེར་བསླངས་ཏེ། །གཞན་དག་དད་གུས་འཕེར་ཕྱིར་
ཆོས་ཀྱི་རྒྱལ། །གང་གི་མཛད་འཕྲིན་རྒྱ་མཚོ་ལྟ་བུ་ལས། །ཆུ་ཐིགས་ཙམ་ཞིག་འདིར་བརྗོད་ནོར་
འཁྲུལ་སོགས། །བཤགས་ཤིང་རྣམ་དཀར་དགེ་འབྲས་གང་མཆིས་པས། །ཡང་སྲིད་ཀུན་ཏུ་ཁྱོད་
65

གྲུབ་དབང་པདྨ་རང་གྲོལ་གྱི་གསུང་རྩོམ་ཕྱོགས་བསྒྲིགས།
དང་མི་འབྲལ་ཞིང་། །མགོན་ཁྱོད་གང་དུ་མངོན་པར་འཚང་རྒྱ་བར། །སྲས་ཀྱི་ཐུ་བོར་འགྱུར་
བའི་
་རྒྱུ་རུ་བསྔོ། །ཞེས་རིགས་དང་དཀྱིལ་འཁོར་རྒྱ་མཚོའི་མངའ་བདག ཐུ་རུསcOཏེའི་ཆང་
ངམ ་ མཚན་བརྗོད་པར་དཀའ་བ་ངག་དབང་དར་རྒྱས་དཔལ་བཟང་པོའི་ཞལ་སྔ་ནས་ཀྱི་
རྣམ་པར་ཐར་བ་མདོར་བསྡུས་དད་ལྡན་རྣམས་ཀྱི་ངག་འདོན་གསོལ་འདེབས་སུ་བགྱིས་ཆོག་
པ་འདི་སྐྱབས་མགོན་མཆོག་གི་སློབ་བུའི་ཐ་ཤལ་པདྨ་རང་གྲོལ་གྱིས་སུག་ལས་སུ་བགྱིས་པ་དགེ་
ལེགས་འཕེལ། །